
Eiropas Parlaments,
–	ņemot vērā Līguma par Eiropas Savienības darbību 286. panta 2. punktu, saskaņā ar kuru Padome ar to ir apspriedusies (C10‑0109/2025),
–	ņemot vērā Reglamenta 133. pantu,
–	ņemot vērā Budžeta kontroles komitejas ziņojumu (A10‑0148/2025),
A.	tā kā Padome, 2025. gada 2. jūnijā nosūtot vēstuli, ir apspriedusies ar Eiropas Parlamentu par Joëlle Elvinger iecelšanu Revīzijas palātas locekļa amatā;
B.	tā kā Parlamenta Budžeta kontroles komiteja pēc tam pārbaudīja Joëlle Elvinger atbilstību, jo īpaši ņemot vērā Līguma par Eiropas Savienības darbību 286. panta 1. punktā noteiktās prasības; tā kā, veicot novērtēšanu, komiteja no Joëlle Elvinger saņēma dzīves aprakstu, kā arī atbildes uz viņai nosūtīto rakstisko anketu;
C.	tā kā minētā komiteja 2025. gada 15. jūlijā rīkoja Joëlle Elvinger uzklausīšanu, kuras laikā viņa sniedza paziņojumu un pēc tam atbildēja uz komitejas locekļu jautājumiem,
1.	sniedz labvēlīgu atzinumu par Padomes priekšlikumu iecelt Joëlle Elvinger par Revīzijas palātas locekli;
2.	uzdod priekšsēdētājai šo lēmumu nosūtīt Padomei un informēšanas nolūkā Revīzijas palātai, kā arī pārējām Eiropas Savienības iestādēm un dalībvalstu revīzijas iestādēm.

